Legal Document

Category: 2122

Text:
13. ΑΠΟΦΑΣΗ ΤΡΑΠΕΖΑΣ ΤΗΣ ΕΛΛΑΔΟΣ Η ΕΠΙΤΡΟΠΗ ΝΟΜΙΣΜΑΤΙΚΩΝ  ΚΑΙ ΠΙΣΤΩΤΙΚΩΝ ΘΕΜΑΤΩΝ (Συνεδρίαση 519/5.2.93 θέμα 4)  της 20/27 Απρ.1993 (ΦΕΚ Α΄ 63) Τροποποίηση της απόφασης ΕΝΠΘ 502/3/ 23.6.92 «1. Διακίνηση ιδιωτικών επιταγών μέσω του τραπεζικού συστήματος, 2. Τρεχούμενοι λογαριασμοί καταθέσεων». Αφού έλαβε υπόψη: α) Την απόφαση ΕΝΠΘ 502/3/23.6.92. β) Τα 1498/7.10.92 και 1651/23.10.92 (ΑΠ 8489 και 8518) έγγραφα της ΄Ενωσης Ελληνικών Τραπεζών. γ) την 5502/21.12.92 (ΑΠ 8911) γνωμοδότηση της Διεύθυνσης Νομικών Υπηρεσιών της Τράπεζας της Ελλάδος, αποφάσισε: να τροποποιήσει την απόφαση 502/3/23.6.92 και να καθορίσει τα ακόλουθα: 1.Η χρέωση των λογαριασμών σε βάρος των οποίων σύρονται οι επιταγές γίνεται με αξία (valeur) της ημερομηνίας: α)πληρωμής των επιταγών από την πληρώτρια τράπεζα, εφόσον αυτές προσκομίζονται στην πληρώτρια τράπεζα για εξόφληση απευθείας από τους κομιστές τους, (Αντί για τη σελ.134,05) Σελ.134,05(α) Τεύχος 1407 Σελ. 27 Τραπεζική Επιταγή 11.Β.ε.12-13 β)εμφάνισης των επιταγών σε γραφείο συμψηφισμού, εφόσον η πληρωμή τους γίνεται μέσω γραφείου συμψηφισμού, και γ) εξόφλησής τους από διαμεσολαβούσα τράπεζα, εφόσον η εν λόγω τράπεζα εξοφλήσει την επιταγή στον κομιστή την ημέρα κατάθεσής της σε αυτή προς είσπραξη και την προωθήσει αμέσως προς την πληρώτρια τράπεζα για πληρωμή. 2. Αυξάνεται: α) από δραχμές διακόσιες χιλιάδες σε δραχμές τριακόσιες χιλιάδες (δραχ.300.000) το καθοριζόμενο από την απόφαση ΕΝΠΘ 502/3/23.6.92 (παρ.Β/4) όριο μέχρι του οποίου επιτρέπεται η κατόπιν συμφωνίας πιστωτικού ιδρύματος και καταθέτη δημιουργία χρεωστικού υπολοίπου στον τρεχούμενο λογαριασμό του και β) από δραχμές πενήντα χιλιάδες σε δραχμές διακόσιες χιλιάδες (δραχ.200.000) το καθοριζόμενο στην παρ.Β/7 της εν λόγω απόφασης όριο πέραν του οποίου επιβάλλονται οι προβλεπόμενες στην παράγραφο αυτή κυρώσεις για τους εκδότες ακάλυπτων επιταγών. 3.Διευκρινίζεται ότι τα χρεωστικά υπόλοιπα των λογαριασμών καταθέσεων όψεως και των τρεχούμενων λογαριασμών καταθέσεων δεν θα αφαιρούνται από τα υπόλοιπα των καταθέσεων, αλλά θα εμφανίζονται στη μηνιαία κατάσταση κίνησης και υπολοίπων χορηγήσεων (Νο 1) που υποβάλλουν οι τράπεζες στην Τράπεζα της Ελλάδος. Κατά τα λοιπά οι διατάξεις της απόφασης ΕΝΠΘ 502/3/23.6.92 παραμένουν αμετάβλητες. Από την απόφαση αυτή δεν προκαλείται δαπάνη σε βάρος του κρατικού προϋπολογισμού. Σελ.134,06(α) Τεύχος 1407 Σελ. 28